འཇུག་པའི་ས་བཅད་རྩོམ་འཕྲོ་བཞུགས།
༄༅། ། ཟླ་བྲལ་མཁྱེན་རབ་རལ་གྲིའི་འཁྲུལ་འཁོར་གྱིས། ། ཀུན་རྨོངས་འཆིང་
བའི་དྲ་བ་དྲུངས་འབྱིན་པ། ། བླ་མ་མཁྱེན་པའི་གཏེར་ཁྱོད་བྱང་ཆུབ་བར། ། སྐྱབས་
སུ་བསྟེན་ནོ་སྙིང་གི་མུན་པ་སོལ། ། འདིར་ཟབ་པ་དང་རྒྱ་ཆེ་བའི་ཚུལ་གཉིས་ཕྱིན་ཅི་
མ་ལོག་པར་གཏན་ལ་ཕབ་པའི་སྒོ་ནས་དབུ་མ་རྩ་བ་ལ་འཇུག་པའི་བསྟན་བཅོས་
ཆེན་པོ་འདི་ཉིད་ཀྱི་དོན་འཆད་པ་ལ་བཞི། མཚན་གྱི་དོན། འགྱུར་གྱི་ཕྱག _ གཞུང་
གི་དོན། མཇུག་གི་དོན་ནོ། །
དང་པོ་ནི། རྒྱ་གར་ནས་ཞེས་བྱ་བ། གཉིས་པ་འགྱུར་གྱི་ཕྱག་ནི། འཇམ་
དཔལ་ནས་ཕྱག་འཚལ་ལོ། །
གསུམ་པ་གཞུང་གི་དོན་ལ་བཞི། བསྟན་བཅོས་རྩོམ་པ་ལ་འཇུག་པའི་ཐབས་
མཆོད་པར་བརྗོད་པ། བརྩམས་པའི་བསྟན་བཅོས་ཀྱི་ལུས་དངོས། བསྟན་བཅོས་
ཇི་ལྟར་བརྩམས་པའི་ཚུལ། བསྟན་བཅོས་བརྩམས་པའི་དགེ་བ་བསྔོ་བའོ། ། དང་
པོ་ལ་གཉིས། སྙིང་རྗེ་ཆེན་པོ་ལ་སོ་སོར་མ་ཕྱེ་བར་བསྟོད་པ་དང་། སྙིང་རྗེ་ཆེན་པོ་
- 15 -

བླ་མའི་གསོལ་འདེབས་ཀྱི་ཚིག་དོན་མདོར་བསྡུས་བྱིན་རླབས་མཛོདཀྱི་ལྡེ་མིག་སོགས།
ལ་སོ་སོར་ཕྱེ་སྟེ་ཕྱག་འཚལ་བའོ། ། དང་པོ་ལ་གཉིས། སྙིང་རྗེ་བྱང་སེམས་ཀྱི་གཙོ་
བོའི་རྒྱུར་བསྟན་པ་དང་། བྱང་སེམས་ཀྱི་རྒྱུ་གཞན་གཉིས་ཀྱི་ཡང་རྩ་བར་བསྟན་
པའོ། ། དང་པོ་ལ་གསུམ། ཉན་རང་གཉིས་ཐུབ་དབང་ལས་སྐྱེས་ཚུལ་དང་།
སངས་རྒྱས་རྣམས་བྱང་སེམས་ལས་འཁྲུངས་ཚུལ་དང་། བྱང་ཆུབ་སེམས་དཔའི་
རྒྱུའི་གཙོ་བོ་གསུམ་བསྟན་པའོ། ། དང་པོ་ནི། ཉན་ཐོས་ནས་སྐྱེས། ། གཉིས་པ་ནི།
སངས་རྒྱས་ནས་འཁྲུངས་ཤིང་། གསུམ་པ་ནི། སྙིང་རྗེའི་ནས་རྒྱུ། གཉིས་པ་བྱང་
སེམས་ཀྱི་རྒྱུ་གཞན་གཉིས་ཀྱི་ཡང་རྩ་བར་བསྟན་པ་ནི། གང་ཕྱིར་ནས་བགྱི། གཉིས་
པ་སྙིང་རྗེ་ཆེན་པོ་ལ་སོ་སོར་ཕྱེ་སྟེ་ཕྱག་འཚལ་བ་ལ་གཉིས། སེམས་ཅན་ལ་དམིགས་
པའི་སྙིང་རྗེ་ལ་ཕྱག་འཚལ་བ་དང་། ཆོས་ལ་དམིགས་པ་དང་དམིགས་མེད་ལ་
དམིགས་པའི་སྙིང་རྗེ་ལ་ཕྱག་འཚལ་བའོ། ། དང་པོ་ནི། དང་པོར་ང་ཞེས་ནས་
འདུད། གཉིས་པ་ནི། འགྲོ་བ་ནས་མཐོང་བ་ཡི།
གཉིས་པ་བརྩམས་པའི་བསྟན་བཅོས་ཀྱི་ལུས་དངོས་འཆད་པ་ལ་གཉིས། རྒྱུའི་
ས་དང་། འབྲས་བུའི་སའོ། ། དང་པོ་ལ་གཉིས། ས་སོ་སོའི་རྣམ་བཞག་དང་། ས་
བཅུའི་ཡོན་ཏན་བསྟན་པའོ། ། དང་པོ་ལ་གསུམ། རབ་དགའ་སོགས་ས་ལྔ་བཤད་
པ་དང་། ས་དྲུག་པ་མངོན་དུ་གྱུར་པ་བཤད་པ་དང་། རིང་དུ་སོང་བ་སོགས་ས་
བཞི་བཤད་པའོ། ། དང་པོ་ལ་ལྔ། ས་དང་པོ་རབ་ཏུ་དགའ་བ་དང་། ས་གཉིས་པ་
དྲི་མ་མེད་པ་དང་། ས་གསུམ་པ་འོད་བྱེད་པ་དང་། ས་བཞི་བ་འོད་འཕྲོ་བ་དང་།
ས་ལྔ་བ་སྦྱང་དཀའ་བ་བཤད་པའོ། ། དང་པོ་ལ་གསུམ། ཁྱད་གཞི་སའི་ངོ་བོ་མདོར་
བསྟན་པ། ཁྱད་ཆོས་སའི་ཡོན་ཏན་རྒྱས་པར་བཤད་པ། སའི་ཡོན་ཏན་བརྗོད་པའི་
སྒོ་ནས་མཇུག་བསྡུ་བའོ། ། དང་པོ་ནི། རྒྱལ་བའི་སྲས་པོ་ནས་ཞེས་བྱའོ། ། གཉིས་
པ་ཁྱད་ཆོས་སའི་ཡོན་ཏན་རྒྱས་པར་བཤད་པ་ལ་གསུམ། རང་གི་རྒྱུད་མཛེས་པར་
བྱེད་པའི་ཡོན་ཏན། གཞན་གྱི་རྒྱུད་ཟིལ་གྱིས་གནོན་པའི་ཡོན་ཏན། ས་དང་པོར་
ལྷག་པའི་ཡོན་ཏན་བསྟན་པའོ། ། དང་པོ་ལ་གཉིས། ཡོན་ཏན་སོ་སོར་ཕྱེ་སྟེ་བཤད་
- 16 -

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཆ༽
པ༑ ཡོན་ཏན་མདོར་བསྡུས་ཏེ་བསྟན་པའོ། ། དང་པོ་ལ་གསུམ། དོན་ལྡན་གྱི་
མཚན་འཐོབ་པའི་ཡོན་ཏན། རིགས་སུ་སྐྱེ་བ་སོགས་བཞིའི་ཡོན་ཏན། ས་གོང་མ་
གནོན་པ་སོགས་གསུམ་གྱི་ཡོན་ཏན་ནོ། ། དང་པོ་ནི། དེ་ནས་བཟུང་སྟེ་ནས་བསྙད་
དོ། ། གཉིས་པ་རིགས་སུ་སྐྱེ་བ་སོགས་བཞིའི་ཡོན་ཏན་བཤད་པ་ནི། འདི་ནི་དེ་
བཞིན་ནས་གྱུར་པའང་ཡིན། གསུམ་པ་ས་གོང་མ་གནོན་པ་སོགས་གསུམ་གྱི་ཡོན་
ཏན་བཤད་པ་ནི། ས་ནས་ནས་ཐམས་ཅད་ཟད། གཉིས་པ་ཡོན་ཏན་མདོར་བསྡུས་
ཏེ་བསྟན་པ་ནི། འདི་ནི་འཕགས་པ་ནས་བསྟན། གཉིས་པ་གཞན་རྒྱུད་ཟིལ་གྱིས་
གནོན་པའི་ཡོན་ཏན་ལ་གཉིས། ས་འདིར་ཉན་རང་རྣམས་རིགས་ཀྱི་སྒོ་ནས་ཟིལ་
གྱིས་གནོན་པ་དང་། ས་བདུན་པར་ཉན་རང་བློའི་སྒོ་ནས་ཟིལ་གྱིས་གནོན་པར་
བསྟན་པའོ། ། དང་པོ་ནི། རྫོགས་པའི་བྱང་ཆུབ་ནས་འཕེལ། གཉིས་པ་ནི། དེ་ནི་
རིང་དུ་ནས་འགྱུར། གསུམ་པ་ས་དང་པོར་ལྷག་པའི་ཡོན་ཏན་བསྟན་པ་ལ་བཞི།
ས་དང་པོ་ལ་གནས་པའི་སྦྱིན་པ་བཤད་པ། རྟེན་དམན་པ་རྣམས་ཀྱི་སྦྱིན་པ་བཤད་
པ༑ བྱང་ཆུབ་སེམས་དཔའ་རྣམས་ཀྱི་སྦྱིན་པ་བཤད་པ། སྦྱིན་པའི་ཕར་ཕྱིན་གྱི་
དབྱེ་བ་བསྟན་པའོ། ། དང་པོ་ནི། དེ་ཚེ་ནས་རྒྱུར་ཡང་འགྱུར། གཉིས་པ་རྟེན་
དམན་པ་རྣམས་ཀྱི་སྦྱིན་པ་བཤད་པ་ལ་གཉིས། སྦྱིན་པས་འཁོར་བའི་བདེ་བ་
འཐོབ་པ་དང༌། སྦྱིན་པས་མྱང་འདས་ཀྱི་བདེ་བ་འཐོབ་པར་བསྟན་པའོ། ། དང་པོ་
ནི༑ སྐྱེ་བོ་ནས་ལས་འབྱུང༌། གཉིས་པ་ནི། འདི་ཡང་ནས་འགྲོ་བར་འགྱུར། གསུམ་
པ་བྱང་སེམས་རྣམས་ཀྱི་སྦྱིན་པ་བཤད་པ་ལ། བྱང་སེམས་ཀྱི་སྦྱིན་པའི་ཕན་ཡོན་
ཐུན་མོང་མ་ཡིན་པ་བསྟན་པ། ། རྟེན་གཉིས་ཀ་ལ་སྦྱིན་པའི་གཏམ་གཙོ་བོར་བསྟན་
པ༑ བྱང་སེམས་ཀྱི་སྦྱིན་པའི་ཚེ་དགའ་བ་ཇི་འདྲ་བ་ཐོབ་པ་བསྟན་པ། བྱང་སེམས་
ཀྱིས་ལུས་སྦྱིན་པ་ལ་སྡུག་བསྔལ་ཡོད་མེད་བསྟན་པའོ། ། དང་པོ་ནི། འགྲོ་ལ་ནས་
འཐོབ། གཉིས་པ་ནི། གང་ཕྱིར་ནས་གཙོ་བོ་ཡིན། གསུམ་པ་ནི། ཇི་ལྟར་ནས་ཅི་
དགོས། བཞི་བ་ནི། ལུས་བཅད་ནས་རྩོམ། བཞི་བ་སྦྱིན་པའི་ཕར་ཕྱིན་གྱི་དབྱེ་བ་
- 17 -

བླ་མའི་གསོལ་འདེབས་ཀྱི་ཚིག་དོན་མདོར་བསྡུས་བྱིན་རླབས་མཛོད་ཀྱི་ལྡེ་མིག་སོགས།
བསྟན་པ་ནི། སྦྱིན་པ་སྦྱིན་བྱ་ནས་བསྟན། གསུམ་པ་སའི་ཡོན་ཏན་བསྡུས་ཏེ་བརྗོད་
པའི་སྒོ་ནས་མཇུག་བསྡུ་བ་ནི། དེ་ལྟར་རྒྱལ་བའི་ནས་རྒྱལ། དབུ་མ་ལ་འཇུག་པ་
ལས་སེམས་བསྐྱེད་པ་དང་པོའོ། ། གཉིས་པ་ས་གཉིས་པ་དྲི་མ་མེད་པ་བཤད་པ་ལ་ལྔ།
ས་འདིར་ཚུལ་ཁྲིམས་ཡོངས་སུ་དག་པར་བསྟན་པ་དང་། ཚུལ་ཁྲིམས་ཀྱི་བསྔགས་
པ་བསྟན་པ། ཚུལ་ཁྲིམས་ཀྱི་མི་མཐུན་ཕྱོགས་དང་མ་འདྲེས་པའི་དཔེ་བསྟན་པ་
དང་། ཚུལ་ཁྲིམས་ཀྱི་ཕར་ཕྱིན་གྱི་དབྱེ་བ་བསྟན་པ་དང་། སའི་ཡོན་ཏན་བརྗོད་
པའི་སྒོ་ནས་མཇུག་བསྡུ་བའོ། ། དང་པོ་ལ་བཞི། ས་འདིར་ཚུལ་ཁྲིམས་ཕུན་སུམ་
ཚོགས་པར་བསྟན་པ། དེ་ལ་བརྟེན་ནས་ཡོན་ཏན་ཡོངས་སུ་དག་པར་བསྟན་པ།
ས་དང་པོ་ལས་ཚུལ་ཁྲིམས་ལྷག་པར་བསྟན་པ། ཚུལ་ཁྲིམས་ཡོངས་སུ་དག་པའི་རྒྱུ་
གཞན་བསྟན་པའོ། ། དང་པོ་ནི། དེ་ཚུལ་ནས་སྤངས། གཉིས་པ་ནི། ལུས་ངག་
ནས་གསོག་པར་བྱེད། གསུམ་པ་ནི། དགེ་བའི་ནས་མཛེས། བཞི་བ་ནི། གལ་ཏེ་
ནས་བྲལ་བར་འགྱུར། གཉིས་པ་ཚུལ་ཁྲིམས་ཀྱི་བསྔགས་པ་བསྟན་པ་ལ་ལྔ། སྦྱིན་
འབྲས་བདེ་འགྲོར་སྤྱོད་པ་ཚུལ་ཁྲིམས་ལ་རག་ལས་པ། སྦྱིན་འབྲས་ལ་སྐྱེ་བ་བརྒྱུད་
མར་སྤྱོད་པ་ཚུལ་ཁྲིམས་ལ་རག་ལས་པ། ཚུལ་ཁྲིམས་དང་བྲལ་ན་ངན་འགྲོ་ལས་
ཐར་པ་ཤིན་ཏུ་དཀའ་བར་བསྟན་པ། སྦྱིན་པའི་གཏམ་གྱི་རྗེས་སུ་ཚུལ་ཁྲིམས་ཀྱི་
གཏམ་མཛད་པའི་རྒྱུ་མཚན། མངོན་མཐོ་དང་ངེས་ལེགས་གཉིས་ཀའི་རྒྱུར་ཚུལ་
ཁྲིམས་བསྔགས་པའོ། ། དང་པོ་ནི། སྦྱིན་པས་ནས་ཉམས་ལས་འབྱུང་། གཉིས་པ་
ནི། སྐྱེད་བཅས་ནས་མི་འགྱུར། གསུམ་པ་ནི། གང་ཚེ་ནས་སློང་བར་འགྱུར། བཞི་
བ་ནི། དེ་ཕྱིར་ནས་འགྱུར། ལྔ་བ་ནི། སོ་སོ་སྐྱེ་བོ་ནས་གཞན་མེད། གསུམ་པ་ཚུལ་
ཁྲིམས་ཀྱི་མི་མཐུན་ཕྱོགས་དང་མ་འདྲེས་པའི་དཔེ་བསྟན་པ་ནི། ཇི་ལྟར་ནས་མི་
འདོད། བཞི་བ་ཚུལ་ཁྲིམས་ཀྱི་ཕར་ཕྱིན་གྱི་དབྱེ་བ་བསྟན་པ་ནི། གང་གིས་ནས་
འདས། ལྔ་བ་སའི་ཡོན་ཏན་བརྗོད་པའི་སྒོ་ནས་མཇུག་བསྡུ་བ་ནི། རྒྱལ་སྲས་ནས་
ཡིན། དབུ་མ་ལ་འཇུག་པ་ལས་སེམས་བསྐྱེད་པ་གཉིས་པའོ། ། དགེ་བར་གྱུར་ཅིག །
- 18 -